**VZDELÁVACÍ PROGRAM ZO SLOVENSKÉHO JAZYKA A LITERATÚRY**

**ŠKOLA**: ZÁKLADNÁ ŠKOLA ŠVEDLÁR

**VZDELÁVACIA OBLASŤ**: JAZYK KOMUNIKÁCIA

**ZARADENIE**: ISCED 1 , ROČNÍK 3.

**ČASOVÁ DOTÁCIA** : 6 HODÍN TÝŽDENNE PODĽA ŠtVP + 2 HODINY ROZŠIRUJÚCE PODĽA ŠkVP

**ČASŤ : SLOVENSKÝ JAZYK**

**CIELE PREDMETU** Slovenský jazyk a literatúra má medzi ostatnými učebnými predmetmi ústredné postavenie, pretože je vo vzťahu ku každému učebnému predmetu. Pre všetky učebné predmety je významný najmä tým, že pestuje a rozvíja komunikatívne jazykové zručnosti žiakov a logiku ich myslenia.  
  
Cieľom vyučovania slovenského jazyka je naučiť žiakov vyjadrovať sa výstižne a jazykovo správne v spisovnom jazyku a vypestovať návyk bežne ho používať.  
  
Dať žiakom také základy náuky, aby boli spoľahlivou oporou pri uvedomenom používaní jazykových prostriedkov spisovného jazyka a základom ďalšieho vzdelávania v škole i mimo školy a vzdelávania vôbec. Vyučovanie slovenského jazyka prispieva aj k rozvoju rozumových schopností žiaka a k výchove ideovej, mravnej a estetickej.

**OBSAHOVÝ ŠTANDARD**

1. **PÍSANIE**
2. Malé a veľké písmená písanej a tlačenej abecedy podľa tvarových skupín.
3. Písanie jednoduchých textov.
4. Písanie vlastných mien: názvy štátov, ulíc a riek.
5. **ZVUKOVÁ STRÁNKA JAZYKA A PRAVOPIS**
6. Písmená : malé, veľké, písané, tlačené.
7. Abeceda.
8. Hlásky, slabiky, slová.
9. Delenie hlások na samohlásky, spoluhlásky a dvojhlásky.
10. Samohlásky : krátke a dlhé.
11. Spoluhlásky: tvrdé, mäkké a obojaké.
12. Dĺžeň, mäkčeň, vokáň, bodka, otáznik, výkričník, čiarka, zátvorka, dvojbodka.
13. Melódia vety: oznamovacej, opytovacej, rozkazovacej, želacej, zvolacej.
14. Bodkočiarka, úvodzovky, priama reč, uvádzacia veta.
15. Slabikotvorné hlásky : l, ĺ, r, ŕ .
16. Výslovnosť a výskyt (.
17. Vybrané slová – príbuzné slová.
18. Rozdeľovanie slov na slabiky.
19. Rozdeľovanie predponových slov.
20. **VÝZNAMOVÁ / LEXIKÁLNA ROVINA**
21. Predpona
22. Odvodené slová.
23. Synonymá.
24. Antonymá.
25. Ustálené slovné spojenie.
26. Slovníky.
27. **TVAROVÁ / MORFOLOGICKÁ ROVINA**

1. Podstatné mená : všeobecné a vlastné.
2. Prídavné mená.
3. Zámená.
4. Číslovky.
5. Slovesá.
6. Príslovky.
7. Predložky.
8. **SYNTAKTICKÁ / SKLADOVÁ ROVINA**
9. Jednoduchá veta.
10. Vety podľa obsahu: oznamovacia, opytovacia, rozkazovacia, želacia , zvolacia.
11. **SLOH**
12. Pozdrav, oslovenie.
13. Tykanie/ vykanie.
14. Predstavenie sa ,privítanie, rozlúčenie, prosba, želanie poďakovanie.
15. Ospravedlnenie – ústne

* s vysvetlením.

1. Vyjadriť súhlas , nesúhlas.
2. Blahoželanie : ústne , písomné.
3. Adresa, pohľadnica, súkromný list.
4. Tvorba otázok, rozhovor, začiatok a koniec telefonického rozhovoru.
5. Osnova.
6. Rozprávanie. ústne, písomné.
7. Opis predmetu, ilustrácie, osoby.
8. Umelecký a vecný text.
9. Krátke správy: SMS, e-mail.
10. Oznam, správa , pozvánka, plagát, reklama.

**VÝKONOVÝ ŠTANDARD**

**I.PÍSANIE**

**Žiak:**

- prečíta všetky malé a veľké písmená písanej a tlačenej abecedy

- správne podľa predlohy odpíše a podľa diktovania napíše všetky tvary malých a veľkých písmen písanej abecedy

- správne, čitateľne a úhľadne odpíše alebo prepíše jednoduchý text

- správne, čitateľne a úhľadne napíše podľa diktovania jednoduchý text

- napíše názvy štátov, ulíc, riek v nadväznosti na učivo prírodovedy a vlastivedy

- napíše adresu, dokáže napísať dátum

**II. ZVUKOVÁ ROVINA JAZYKA A PRAVOPIS**

Žiak

-správne napíše a vysloví hlásku ä a slová s hláskou ä

- rozlišuje hlásky r / ŕ a l / ĺ

- napíše a rozozná slová so slabičnými hláskami r/ŕ a l/ĺ

- delí spoluhlásky podľa výslovnosti na párové znelé , párové neznelé a nepárové znelé

- správne vyslovuje a píše slová, v ktorých dochádza k spodobovaniu spoluhlások na začiatku slova a na konci slova

-vie vymenovať obojaké spoluhlásky a vie rozlíšiť obojaké spoluhlásky od tvrdých a mäkkých spoluhlások

- vyslovuje a správne napíše domáce slová , v ktorých po obojakej spoluhláske je y/ý

- vyslovuje a správne napíše domáce slová, v ktorých po obojakej spoluhláske je i/í

- správne používa vybrané slová vo vete a v texte

- ovláda písanie veľkých začiatočných písmen na začiatku vlastných mien

-vymenuje slovenskú abecedu

**III. VÝZNAMOVÁ/ LEXIKÁLNA ROVINA**

**Žiak**

-obmieňa slová slovnej zásoby na základe vyvodzovania a opisu bez používania terminológie/drevo-drievko - drevisko –dreváreň- drevenica ,krásny – prekrásny- krása.../

**IV. TVAROVÁ/MORFOLOGICKÁ ROVINA**

**Žiak**

-formálne rozozná podstatné mená vo vete pomocou ukazovacích zámen :ten, tá, to ako slová označujúce osoby, zvieratá a veci

- vo vete i v texte člení podstatné mená na všeobecné a vlastné

-formálne rozozná vlastné mená označujúce názvy štátov, ulíc, a riek v nadväznosti na učivo vlastivedy

-formálne pomocou opytovacích zámen Aký? Aká? Aké? rozozná prídavné mená vo vete ako slová vyjadrujúce vlastnosti osôb, zvierat a vecí

-formálne vo vete a v texte rozozná osobné a privlastňovacie zámená

-formálne vo vete a v texte rozozná základné a radové číslovky ako slová pomenujúce množstvo/ počet osôb, zvierat , vecí v súlade s učivom v matematike

-formálne vo vete a v texte pomocou otázky Čo robí? rozozná slovesá ako slová pomenujúce činnosť

-formálne vo vete a v texte pomocou otázok Kde? Kedy? Ako? rozozná príslovky ako slová vyjadrujúce miesto , čas, spôsob

-formálne vo vete a v texte rozozná prvotné predložky ako neplnovýznamové slová

**V. SYNTAKTICKÁ/ SKLADOVÁ ROVINA**

**Žiak**

-z rozvitej vety utvorí holú vetu a z holej vety rozvitú vetu

-upraví nesprávne poradie slov vo vete

-člení vety na oznamovacie, opytovacie, rozkazovacie

-rozozná a odlíši v hovorenom a písomnom prejave vety podľa obsahu

- tvorí vety podľa obsahu

**IV. SLOH**

**Žiak**

-reprodukuje prečítaný umelecký a náučný text v súvislosti s učivom na literárnej výchove, v prírodovede a vo vlastivede

-beseduje o prečítanom umeleckom a náučnom texte

-z prečítaného umelecké a náučného textu formuluje otázky a odpovede

-intonačne správne prečíta text pri dialogizácii

-výstižne porozpráva vlastný zážitok

-rozlišuje vhodné a nevhodné opakovanie rovnakých slov

-napíše krátky text vlastného zážitku alebo vymysleného príbehu

-vyjadrí súhlas a nesúhlas, želanie, žiadosť o informáciu, blahoželanie ,a to verbálne i neverbálne

**ČO SA ZMENÍ ?**

Redukuje sa učivo *o spodobovaní -**Delenie hlások podľa znelosti***.** Toto učivo sa bude učiť len v rovine fonetickej, bez toho, aby žiaci ovládali delenie párových (znelých a neznelých) a nepárových spoluhlások. Učivo sa presúva do 5. ročníka ZŠ

**ČASŤ : LITERÁRNA VÝCHOVA**

**CIELE PREDMETU**

V rámci čítania a literárnej výchovy sa kladie dôraz najmä *ne čítanie sporozumením.* Z literatúry sa kladie dôraz najmä na spoznávanie pôvodnej slovenskej literárnej tvorby a jej autorov. Je nutné klásť dôraz na ľudovú slovesnosť, na vytváranie kladného vzťahu k materinskému jazyku. Literárne vedomosti sa môžu rozširovať aj prostredníctvom doplnkovej (mimočítankovej) literatúry. Žiakom sa dávajú do pozornosti najlepšie diela detskej pôvodnej (slovenskej) tvorby a tiež klenoty svetovej literatúry. Je potrebné posilniť čitateľskú gramotnosť, klásť dôraz nielen na umelecký, ale aj vecný text, zamerať sa na čítanie s porozumením nesúvislých textov (mapy, grafy a pod.) a využívať rôzne techniky a druhy čítania s porozumením (napr. informatívne čítanie, zážitkové čítanie).

**OBSAHOVÝ ŠTANDARD**

1. **VŠEOBECNÉ POJMY**

-ilustrácia, autor/ spisovateľ, čitateľ / divák, kniha, časopis, noviny, knižnica, text, bábkové divadlo / bábka / , umelecká literatúra, poézia, próza, divadelná hra, literatúra pre deti, televízia, rozhlas, film, hlavná myšlienka

**II. LITERÁRNE ŽÁNRE**

- vyčítanka , hádanka, báseň, ľudová pieseň, príslovie, porekadlo, pranostika, bájka, rozprávka / ľudová, autorská/,povesť, komiks

**III. ŠTYLIZÁCIA TEXTU**

-zdrobnenina, prirovnanie, dialóg

**IV. ŠTRUKTÚRA DIELA**

-nadpis, verš, strofa, odsek, kapitola, literárna postava / hlavná, vedľajšia/, dej

**V. METRIKA**

-rým

**IV. VÝCVIK ČÍTANIA, ROZVÍJANIE VYJADROVANIA A REČOVEJ KULTÚRY**

-pokračovanie v nácviku správneho, plynulého a uvedomelého hlasového čítania textov, rozvíjanie tichého čítania

-pokračovanie v nácviku správnej výslovnosti, najmä vo výslovnosti dlhých a mäkkých slabík, spoluhláskových skupín a predložkových spojení.

nácvik správneho prízvuku, dôrazu a členenie viet podľa významu

-rozvíjanie rečovej kultúry

**VÝKONOVÝ ŠTANDARD**

1. **VÝCVIK ČÍTANIA , ROZVÍJANIA REČOVEJ KULTÚRY**

**Žiak**

- vie nahlas i potichu správne, plynule a s porozumením čítať primerané texty

-pri čítaní dodržiava správnu výslovnosť dlhých a mäkkých slabík, spoluhláskových skupín a predložkových spojení

-pri čítaní dodržiava správny slovný prízvuk a vetný dôraz

-vie prirodzene intonovať pri čítaní

vie zostaviť otázky k obsahu prečítaného textu a odpovedať na ne

-s pomocou učiteľa vie zostaviť jednoduchú osnovu prečítaného textu

vie porozprávať o dojmoch z prečítaného textu a o vlastných zážitkoch

1. **LITERÁRNA VÝCHOVA**

**Žiak**

-vie vnímať literárne texty počúvaním, hlasným aj tichým čítaním

-vie vnímať ilustrácie ukážok z kníh pre deti a vie primerane spájať obsah čítaného textu s obsahom ilustrácie

-vie zreprodukovať hlavnú udalosť rozprávky alebo poviedky ako literárnych žánrov

-dokáže výrazne predniesť báseň a úryvok z prózy

-vie dokončiť začatý príbeh rozprávaním, dramatizáciou, prípadne ilustráciou

-dokáže rozlíšiť hlavné a vedľajšie postavy v krátkom epickom žánri

-vie rozprávať o konaní postáv a vie jednoducho zhodnotiť konanie postáv

-vie nájsť v umeleckom texte obrazné jazykové prostriedky: prirovnania, slová s podobným a opačným významom

-v praktických činnostiach pozná tieto pojmy: báseň, verš, rým, recitácia, príbeh, dej, prozaik, odsek, divadlo, film, televízia, video, príslovie, porekadlo, bájka

-vie vnímať rytmus, rým a odlišovať poéziu od prózy

-vie predniesť naspamäť aspoň 2 básne, ktoré sa naučil v tomto ročníku

-prečíta aspoň 2 knihy spoločného mimočítankového čítania

**ČO SA ZMENÍ?**

V rámci čítania a literárnej výchovy sa kladie dôraz najmä *na čítanie s porozummení.* V priebehu reformy sa budú meniť učebnice z čítania (Čítanky pre 2.,3. a 4. ročník). Z literatúry sa kladie dôraz najmä na spoznávanie pôvodnej slovenskej literárnej tvorby a jej autorov. Je nutné klásť dôraz na ľudovú slovesnosť, na vytváranie kladného vzťahu k materinskému jazyku. Učitelia môžu literárne vedomosti rozširovať aj prostredníctvom doplnkovej (mimočítankovej) literatúry. Žiakom dávajú do pozornosti najlepšie diela detskej pôvodnej (slovenskej) tvorby a tiež klenoty svetovej literatúry.